गुस्ताव कोरबे का चित्र ' पत्थर ताड़ने वाले ' को गौर से देखने से हमें मेहनतकश श्रमिकों की दुर्दशा के प्रति , चित्रकार की सजगता स्पष्ट दिखती है । चित्र में दो पत्थर तोड़ते श्रमिकों को हम देख सकते हैं जो पत्थर तोड़ कर , उसे वहाँ से हटा कर एक सड़क बना रहे हैं । दोनों बदहाल श्रमिकों के कपड़े फटे हुए हैं । यहाँ इन दोनों मज़दूरों की उम्र भी गौर करने लायक है । पत्थर तोड़ते आदमी की उम्र इतनी है , कि उसके लिए पत्थर तोड़ने का काम निहायत मज़बूरी ही है । उसी प्रकार पत्थर बटोरने वाले लड़के की उम्र भी इतनी नहीं हैं , कि वह सड़क बनाने का काम कर सके । गुस्ताव कोरबे ने अपने चित्र में इन दोनों की मज़बूरी का अत्यन्त सजीव चित्रण किया है । और यही मज़बूरी ही दोनों श्रमिकों को आपस में जोड़ कर उनके ' वर्ग ' को एक अलग पहचान भी देता हैं , जिसकी उपस्थिति 1848-49 के दौर में यूरोप की चित्रकला में नगण्य थी।